open-index/open-wikipedia-markdown huggingface dataset:
Enjoy Your Rabbit

**Enjoy Your Rabbit** הוא אלבום האולפן השני משנת 2001 של המוזיקאי האמריקאי סופיאן סטיבנס.
## קונספט
כל שיר באלבום תואם לחלק אחר של גלגל המזלות הסיני, למעט "Year of Our Lord", אשר כמו רבים משיריו של סטיבנס, עוסק בנצרות.

## ביקורות

האלבום זכה לביקורות חיוביות ברובן. ג'ייסון ניקי פיצ'פורק התייחס בחיוב אל Enjoy Your Rabbit כאל "יצירה ממומשת לחלוטין" וציין שהוא "מצפה לראות לאן [סטיבנס] הולך מכאן".

## רשימת שירים

## משתתפים

* סופיאן סטיבנס - הלחנה, ביצוע, הפקה
* טום איטון - חצוצרה
* ליז ג'יינס - קולות
* רפטר רוברטס - מאסטרינג
* מאט מורגן - אומנות
* מנר וונג - קולות סיניים

## קישורים חיצוניים

קטגוריה:אלבומי סופיאן סטיבנס
קטגוריה:אלבומים באנגלית
לומינייט (חברה)

**לומינייט** (לשעבר **Nielsen SoundScan**, **Nielsen Music Products** ו-**MRC Data**) היא חברה המייבאת נתוני מכירות מוזיקה. החברה, שנוסדה בשנת 1991 על ידי מייק פיין ומייק שאלט, אוספת מידע אודות המכירות באופן שבועי ומפרסמת את המידע בכל יום ראשון עבור מכירות אלבומים, ובכל יום שני עבור מכירות של שירים. בין צרכני החברה נמצאות חברות תקליטים, חנויות מוזיקה, מפרסמים עצמאיים, חברות טלוויזיה ומנהלי אמנים.

החברה היא מקור המידע אודות מכירות עבור מצעדי המוזיקה של המגזין האמריקאי בילבורד.

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:תעשיית המוזיקה
קטגוריה:חברות אמריקאיות
הבחירות הכלליות בדנמרק 2007

**הבחירות הכלליות בדנמרק 2007** נערכו ב־13 בנובמבר 2007. לאחר הבחירות, ראש הממשלה המכהן אנדרס פוג רסמוסן נבחר לכהונה נוספת כראש ממשלה.

## תוצאות הבחירות
תוצאות הבחירות הניבו למפלגת העם הסוציאליסטית את הגידול המשמעותי ביותר בכמות המושבים בפרלמנט, 23 לעומת 11 שקיבלה בבחירות 2005. מפלגת העם הדנית זכתה ב־25 מושבים לעומת 24 ב־2005. הברית הליברלית, מפלגה חדשה זכתה ב־5 מושבים בלבד, תוצאה שנחשבה לאכזבה ביחס לסקרים המחמיאים.

במערכת בחירות זו, הפלגה הליברלית-סוציאלית ספגה את המכה האלקטוראלית הגדולה ביותר. 9 מושבים בלבד לעומת 17 ב־2005.

## קישורים חיצוניים

## הערות שוליים

קטגוריה:בחירות פרלמנטריות בדנמרק
קטגוריה:2007 בפוליטיקה
אליה רוסיליו

**אליה רוסיליו** (נולד ב-11 באוקטובר 1993) הוא פזמונאי, מלחין וזמר-יוצר ישראלי.

## ביוגרפיה
רוסיליו נולד בחיפה. בגיל 5 עזב את בית הוריו וניתק איתם קשר בשל משבר משפחתי, ועבר לגור אצל דודתו בראשון לציון.

## קריירה
רוסיליו החל לכתוב ולהלחין שירים שונים עבור זמרים שונים בעשור השני של המאה ה-21. בשנת 2018 יצא השיר "שני משוגעים" בביצוע עומר אדם, שכתב והלחין יחד עם סתיו בגר, והיה ללהיט, תוך שזכה בתואר "שיר השנה" במצעד הפזמונים העברי השנתי של גלגלצ ומאקו, ואף זיכה את רוסיליו בפרס אקו"ם, בכך שהיה לשיר המושמע ביותר לשנת תשע"ח, על פי נתוני אקו"ם.

בשנת 2019 החל את דרכו גם כזמר, והוציא את סינגל הבכורה שלו, "לאן שהלב שלי ייקח". עוד באותה השנה, הוציא את הסינגל הראשון מתוך הפרויקט המוזיקלי שלו, "המחברת של אליה", "מישהו שבר לי את הלב". באפריל של אותה השנה, הוציא יחד עם ליאור נרקיס את הדואט "איפה החיים שלי", שכתב רוסיליו ללחן של שי בן לוי.

באפריל 2020 הוציא את השיר השני מתוך הפרויקט, "השתגע העולם", בביצוע הזמר עומר אדם, איתו שיתף פעולה קודם לכן בשיר "שני משוגעים". השיר זכה לביקורות חיוביות מצד מבקרי המוזיקה. ביוני, הוציא את השיר השלישי מתוך הפרויקט, "מלאכית", בביצוע רן דנקר. בספטמבר הוציא את השיר הרביעי, "ככה זה", בביצוע השחקנית חן אמסלם.

## חיים אישיים
ב-2018 החל רוסיליו זוגיות עם הפזמונאית הישראלית סתיו שמש, איתה שיתף פעולה במספר שירים. הזוגיות נמשכה עד 2019.

רוסיליו מתגורר בראשון לציון.

## שירים בולטים

## קישורים חיצוניים

## הערות שוליים

קטגוריה:פזמונאים ישראלים
קטגוריה:מלחינים ישראלים
קטגוריה:זמרים-יוצרים ישראלים
קטגוריה:מוזיקאים ישראלים
קטגוריה:זמרי פופ ישראלים
קטגוריה:זמרי מוזיקה מזרחית ישראלים
קטגוריה:זוכי פרס אקו"ם
קטגוריה:ישראלים שנולדו ב-1993
אובליקס וחבורתו

**אובליקס וחבורתו** (בצרפתית: **Obélix et Compagnie**) הוא הספר ה-23 בסדרת הקומיקס הצרפתית "אסטריקס". הספר נכתב על ידי הסופר רנה גוסיני ואויר על ידי אלבר אודרזו, ויצא לאור במהלך שנת 1978. הספר תורגם לעברית בהוצאה לאור "דליה פלד מוציאים לאור בע"מ", בשיתוף עם הוצאת הספרים "מודן", בשנת 1985.

דמותו של אובליקס, גיבור הספר, מדורגת במקום ה-23 ברשימת דמויות הקומיקס הגדולות של כל הזמנים, לפי מגזין אמפייר.

## תקציר העלילה
הספר נפתח בכך שאובליקס, סתת וסבל מנהירים במקצועו, מביס לבדו חיל מצב רומי שלם, חדש וטרי כמתנת יומולדת.

בניסיון נוסף לכבוש את הכפר הגאלי הבלתי מנוצח, שולח יוליוס קיסר אל הכפר את קאיוס מוזרוס, צעיר רומאי מוכשר, על מנת שישחד את הגאלים ויהפוך אותם למנוונים, רודפי בצע וחמדנים.

קאיוס מוזרוס אכן מצליח לעשות זאת, על ידי כך שהופך את הכפר הגאלי למרכז ייצור של מנהירים. אך בסופו של דבר הדבר יוצא מכלל שליטה, אין למנהירים ביקוש ואוצרותיו של יוליוס קיסר מתרוקנים כדי לשלם לגאלים. בלית ברירה נוסע קאיוס מוזרוס לכפר כדי לעצור את ייצורם של המנהירים, והגאלים שמבינים את המזימה תוקפים את חיל המצב "כוחעצום" שבו הוא שוהה ומנצחים. הספר מסתיים בסעודה חגיגית, שבה חוגגים בני הכפר את ניצחונם על רומא והתרבות המודרנית.

## דמויות ייחודיות לספר
* **קאיוס מוזרוס** – צעיר רומאי שיוצא בשליחות הקיסר למשימה הבלתי אפשרית, להרוס את הכפר הגאלי.
* **שר המאה קרננוס** – שר המאה בחיל המצב הרומאי "כוחעצום".
* **שר מאה חדמשמעותיוס** – שר המאה החדש של חיל המצב "כוחעצום" המשמש כמתנת יום הולדת לאובליקס.
* **וכחנוס** – תעשיין רומאי שהחל לייצר מנהירים ובכך הביא למפלתו של קאיוס מוזרוס.

## מחוות
הצמד הקומי לורל והארדי מופיע בספר כזוג ליגיונרים שמסייעים בפריקת המנהירים של אובליקס.

דמותו של קאיוס מוזרוס היא פרודיה על הפוליטיקאי הצרפתי ז'אק שיראק, ראש ממשלת צרפת דאז. כדי לסכל את תוכניתו של מוזרוס אסטריקס היה צריך רק להתעלם ממנה, מה שעשוי לרמז על כך שהמדיניות הכלכלית של שיראק, בעיני יוצרי הספר, גרועה עד כדי כך שהיא מביסה את עצמה.

## קישורים חיצוניים
* 

## הערות שוליים

קטגוריה:ספרי אסטריקס
קטגוריה:ספרי 1978
Dark Lane Demo Tapes

***Dark Lane Demo Tapes*** הוא מיקסטייפ של הראפר הקנדי דרייק. המיקסטייפ יצא לאור ב-1 במאי 2020 דרך חברות התקליטים OVO סאונד וריפבליק רקורדס, והוא כולל שירים של דרייק שפורסמו דרך סאונדקלאוד או דלפו לאינטרנט, יחד עם מספר שירים חדשים.

שבוע לאחר יציאתו הגיע האלבום למקום השני במצעד האלבומים האמריקאי בילבורד 200, לאחר שמכר כ-223 אלף עותקים שקולים לאלבום.

## רשימת השמעה

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי דרייק
קטגוריה:אלבומי הפתעה
קטגוריה:מיקסטייפים באנגלית
קטגוריה:אלבומים שהופקו על ידי פייר בורן
קטגוריה:אלבומים שהופקו על ידי פליין פאט
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים האירי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי זהב באוסטרליה
קטגוריה:אלבומי חברת OVO סאונד
Heathen Chemistry

**Heathen Chemistry** הוא אלבום האולפן החמישי של להקת הרוק האנגלית אואזיס. הוא שוחרר ב-1 ביולי 2002. זהו אלבומם הראשון של אואזיס שהוקלט עם הגיטריסט ג'ם ארצ'ר והבסיסט אנדי בל, שהצטרפו ללהקה לאחר שהעבודה על האלבום הקודם Standing on the Shoulder of Giants הושלמה. האלבום יתגלה גם כאלבום האחרון בו התופף המתופף הוותיק של הלהקה, אלן ווייט, שעזב בתחילת 2004, כאשר נואל גלאגר טען כי מחויבותו של ווייט ללהקה אינה מספקת.

האלבום נמכר ביותר מחמישה מיליון עותקים בעולם.

## הקלטה
האלבום הוקלט בין שנת 2001 לתחילת 2002 והוא האלבום הראשון של אואזיס בו תרמו שאר חברי הלהקה לכתיבה מלבד כותב השירים הראשי נואל גלאגר.

אף על פי שרוב הקלטות הנגינה הושלמו עד סוף 2001, האלבום התעכב ללא צורך בגלל סולן הלהקה, ליאם גלאגר, אשר היה מרוכז בהרגלי השתייה שלו.

למרות החסרונות והתהליך הארוך, נואל דווקא היה בטוח כי זהו האלבום השני הטוב ביותר שלהם (אחרי Definitely Maybe).

## שחרור
כשלושה חודשים לפני צאת האלבום, הודלפו כל 11 השירים לאינטרנט.

האלבום מכר כמיליון עותקים בבריטניה, והיה פלטינה משולשת מוסמכת, ו-154,000 עותקים בארצות הברית. עם שחרורו, Heathen Chemistry עבר היישר למקום הראשון בבריטניה, אם כי הוא הצליח גם די טוב בארצות הברית ונכנס רק למספר 23.

הוא היה האלבום הנמכר ביותר ב-2002 בבריטניה עם קצת יותר מ-800,000 עותקים שנמכרו.

## רשימת שירים

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אואזיס
קטגוריה:אלבומים באנגלית
קטגוריה:אלבומים שהוקלטו באולפני אולימפיק
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי זהב באוסטרליה
קטגוריה:אלבומי פלטינה כפולה ומעלה בממלכה המאוחדת
קטגוריה:אלבומי חברת אפיק רקורדס
ג'ורג'ה דספוטוביץ'

**ג'ורג'ה דספוטוביץ**' (בסרבית: **Ђорђе Деспотовић**או **Đorđe Despotović**; נולד ב-4 במרץ 1992) הוא כדורגלן סרבי המשחק במועדון בוראץ באניה לוקה כקשר מרכזי.
## קריירה
הוא שיחק במדי הכוכב האדום בלגרד ובעונת 2013/2014 שיחק בקבוצת לוקרן מהליגה הבלגית.

בפברואר 2015 עבר דספוטוביץ' בהשאלה למועדון ז'דיסו למשך חצי שנה. ביולי 2015 הוא הושאל לקאיראט הקזחית. בפברואר שלאחר מכן חתם דספוטוביץ' בקבוצת אסטנה.

ב-15 בפברואר 2017, דספוטוביץ' הושאל למועדון טובול לעונת 2017, אך ההשאלה נקטעה ודספוטוביץ' חזר לאסטנה ב-15 ביוני 2017. הוא עזב את אסטנה ב-23 ביולי 2018 בתום חוזהו.

ב-31 באוגוסט 2018 חתם במועדון אורנבורג מליגת העל הרוסית בה בלט כחלוץ וקשר מרכזי. ב-1 ביוני 2020 עזב בתום חוזהו, כאשר המועדון ירד לליגה הלאומית.

ב-21 ביולי 2020, הוא חתם על חוזה לשלוש שנים עם מועדון הפרמייר-ליג הרוסי רובין קאזאן.

ב-2 בפברואר 2022 חתם לשלוש שנים בארסנל טולה.
## תארים
### קבוצתיים
**לוקרן**
* הגביע הבלגי: 2013/14
**קאיראט**
* הגביע הקזחי: 2015
**אסטנה**
* ליגת העל הקזחית: 2016, 2017
* הגביע הקזחי: 2016
* הסופר קאפ הקזחי: 2018
## קישורים חיצוניים

* סטטיסטיקה באתר Utakmica.rs
* ג'ורג'ה דספוטוביץ' באתר אופ"א
## הערות שוליים

קטגוריה:כדורגלנים סרבים
קטגוריה:חלוצי כדורגל סרבים
קטגוריה:לוזניצה: כדורגלנים
קטגוריה:כדורגלני רובין קאזאן
קטגוריה:כדורגלני אורנבורג
קטגוריה:כדורגלני אסטנה
קטגוריה:כדורגלני לוקרן
קטגוריה:כדורגלני הכוכב האדום בלגרד
קטגוריה:כדורגלני ספרטק סובוטיצה
קטגוריה:כדורגלני ארסנל טולה
קטגוריה:כדורגלני בודוצ'נוסט פודגוריצה
קטגוריה:כדורגלני בוראץ באניה לוקה
קטגוריה:סרבים שנולדו ב-1992
Déjà Vu (אלבום של ג'ורג'ו מורודר)

**Déjà Vu** (בעברית: **[[דז'ה וו]]**) הוא אלבום האולפן ה-15 של המפיק מוזיקלי והדי ג'יי האיטלקי ג'ורג'ו מורודר. האלבום יצא לאור ב-12 ביוני 2015, על ידי חברת התקליטים תקליטי RCA. מתוך האלבום יצאו ארבעה סינגלים.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי פופ
קטגוריה:אלבומי חברת RCA רקורדס
קוצן פסיפי

**קוצן פסיפי** (שם מדעי: *Squalus suckleyi*) הוא מין של כריש ממשפחת הקוצניים, החי במימי האוקיינוס השקט מחופי אמריקה הצפונית הפסיפית עד לחופי מזרח אסיה. כריש זה הוא קרוב של הקוצן הנקוד ובעבר נכלל במין זה.

## תיאור
אורכו של הקוצן מגיע עד 100 עד 130 ס"מ, וכמה פרטים הגיעו עד גיל 100 שנה. הוא בעל גוף גלילי עם סנפירי חזה רחבים, זנב רחב אך סנפיר גבי נמוך שלצידו 2–3 קוצים ארסיים המגן עליו מטורפים. לכריש חמישה חריצי זימים והוא נושם לרוב בעת שחייה או הישארות בזרם יציב, המזרים מים לתוך הזימים. הוא ימות אם יפסיק לשחות.

הוא טורף הניזון בעיקר מצדפות, רכיכות שונות ודגים ימיים שהוא מרסק עם שיניו החזקות. הוא עצמו עלול להיטרף בידי טורפים ימיים כמו ארי ים קליפורני, לווייתנאים שונים, כרישים אחרים ולבניתיים גדולים ואף התמנון הענק - תמנון פסיפי ענק נצפה טורף קוצנים.

הקוצן בעל רבייה איטית, המתרחשת פעם בשנתיים בלבד, מה שהופך אותו לפגיע במיוחד לאיומים מציד. עם זאת הוא אינו נחשב לדג מאכל נפוץ. בעבר היה דיג נרחב של קוצנים לחופי אמריקה, אך הוא הופסק כבר מאז 1950.

## קישורים חיצוניים

## הערות שוליים

קטגוריה:בעלי חיים שתוארו ב-1854
קטגוריה:טקסונים שתוארו בידי שארל פרדריק ז'ראר
קטגוריה:קוצניים (כרישים)
קטגוריה:דגי האוקיינוס השקט
מזמור חג המולד (מחזה)

**מזמור חג המולד** (באנגלית: **A Christmas Carol**) היא הצגת יחיד של השחקן האנגלי פטריק סטיוארט, עיבוד לנובלה באותו שם מאת צ'ארלס דיקנס שיצאה לאור ב-1843. המחזה מוצג בממלכה המאוחדת ובארצות הברית החל משנת 1988.

סטיוארט קיבל את ההשראה ליצור את המחזה בשנת 1986 בזמן הפקת הסרט "ליידי ג'יין". ההופעה אינה כוללת תלבושות או אביזרים, וסטיוארט מגלם בהצגה יותר משלושים דמויות. מבקרים שיבחו את הופעתו של סטיוארט, והשוו אותם לקריאות שערך דיקנס במאה ה-19.

## רקע
"מזמור חג המולד" הוא נובלה שכתב הסופר האנגלי צ'ארלס דיקנס, ויצא לאור לראשונה ב-19 בדצמבר 1843. הסיפור עובד במגוון אופנים, כאשר הפקת התיאטרון הראשונה הוצגה בלונדון כשישה שבועות מיום הפרסום. ההצגה רצה במשך ארבעים לילות ואחר כך הועברה לתיאטרון פארק בעיר ניו יורק. ב-1853 החל דיקנס להציג בעצמו את הסיפור לפני קהל, וגילם כל אחת מהדמויות ללא אביזרים או החלפת תלבושות. הוא המשיך להציג בפומבי עד להופעתו האחרונה ב-15 במרץ 1870.

פטריק סטיוארט הושפע לראשונה מהסיפור במהלך הפקת הסרט "ליידי ג'יין" בשנת 1986. בהפסקות בין הצילומים, הוא גילה שקרא את כל העיתונים והמגזינים שהיו זמינים במלון. אולם הייתה שם ספרייה קטנה עבור האורחים, וסטיוארט בחר עותק ישן של "מזמור חג המולד". הוא הכיר את הסיפור אבל מעולם לא קרא אותו. הוא השווה את הנושאים העיקריים של הגאולה לאלה שראה ביצירותיו של ויליאם שייקספיר.

## הפקה
סטיוארט החל לעבד את הסיפור לביצוע כהצגת יחיד. המופע שנמשך שלוש שעות בוצע לראשונה בכנסייה קהילתית במירפילד שבמערב יורקשייר, כדי לסייע בשיקום העוגב של הכנסייה. רק שנתיים אחר כך במהלך הפקת העונה השנייה של "מסע בין כוכבים: הדור הבא", החל סטיוארט לעבד את המחזה להצגה קצרה יותר, אבל עדיין בהופעת יחיד. הוא התעייץ עם פרופ' אלברט האטר, חוקר דיקנס מאוניברסיטת קליפורניה בלוס אנג'לס, כדי להבטיח שלא עשה טעויות בעיבוד. הופעתו הראשונה בגרסה זו הייתה בביתו של האטר בפני קהל של 18 איש, מהם קיבל תגובות מעודדות.

במהלך ההצגה, סטיוארט מגלם יותר משלושים דמויות. מתוכן, הוא גילה שהקשה ביותר לביצוע היא זאת של רוח חג המולד של העתיד, שעליה נאמר בספר "זוהי יד מצביעה, ולא יותר". אין בהצגה אביזרים או החלפת תלבושות, אם כי באחת ההצגות הוא ניסה להשתמש בכוס מים כאביזר. סטיוארט השווה את ההופעה במחזה "מזמור חג המולד" לרכבת הרים ולקרוסלה, בשל הקצב המהיר שבה. עוד הוסיף "מבחינה טכנית, קולית ופיזית, ההצגה מאוד תובענית, כי אני הרבה זמן עומד על הרגליים."

פעמים אחדות הופיע סטיוארט באודיטוריום בקמן בקלטק בעונת חג המולד. ב-1991 העביר את ההצגה לניו יורק שם הופיע 16 פעמים. על הופעתו זכה סטיוארט בפרס דרמה דסק להצגת היחיד מצטיינת. ב-1992 הופיע שוב בניו יורק ב-24 הצגות נוספות. סטיוארט והמחזה "מזמור לחג המולד" הוצגו בשער המגזין Starlog, שעוסק בדרך כלל במדע בדיוני, עקב הקשר של השחקן לסדרה ""מסע בין כוכבים: הדור הבא". בדצמבר 1993 הופיע סטיוארט בסיבוב הופעות במקומות שונים בהם סריטוס סנטר, ותיאטרון אולד ויק שבלונדון. ב-2001 חזר בפעם הרביעית להופיע בניו יורק ושיחק שמונה פעמים בתיאטרון מרקיז שבברודוויי. ב-2005 הופיע שוב באולד ויק.

## פרסים
* 1992 – פרס דרמה דסק להצגת היחיד מצטיינת
* 1994 – פרס לורנס אוליבייה להצגת בידור הטובה ביותר
* 2007 – פרס Whatsonstage.com להופעת יחיד הטובה ביותר

## קישורים חיצוניים
* 
* 

## הערות שוליים

קטגוריה:מחזות זוכי פרס אוליבייה
קטגוריה:מחזות זוכי פרס דרמה דסק
קטגוריה:מחזות משנות ה-1980
פופ מומנד

**ארתור רג'ינלד "פופ" מומנד** (באנגלית: **Arthur Ragland "Pop" Momand**; 15 במאי 1887 – 10 בנובמבר 1987) היה קריקטוריסט אמריקאי הידוע בעיקר בזכות רצועת הקומיקס שלו, "Keeping Up with the Joneses".

## ביוגרפיה
מומנד נולד בעיר סן דייגו בשנת 1887, אך את ילדותו בילה בעיר ניו יורק שם למד בבית הספר טיריניטי . בשנת 1905 או 1907, הארי גרנט דארט  מינה את מומנד לתפקיד המאייר הראשי של העיתון New York World, שם פרסם כמה מרצועות הקומיקס הראשונות שלו, וביניהן גם "Mr. I. N. Dutch" שהפכה לקאלט. במקביל עבד גם כמאייר בעיתון The Telegram , שם יצר את אחת מרצועות הקומיקס המפורסמות ביותר שלו, "Pazaza". 

במשך שנה לאחר מכן למד אמנות באקדמיה ז'וליאן. ספר הקומיקס הראשון שלו, "Pazaza 3" (בתמונה) יצא לאור בינואר 1910. בשנת 1913 יצר מומנד את Keeping Up with the Joneses על בסיס חוויותיו במחוז נסאו. עד שנת 1945 התפרסם הקומיקס שלו במאות עיתונים שונים ברחבי ארצות הברית. לאחר שסיים את הקומיקס, עבר לצייר פורטרטים עבור אישים שונים, ובמקצוע זה עסק עד שנות ה-70 של המאה ה-20.

## חיים אישיים
בשנת 1910 הוא התחתן עם מאי הרדינג, ווהשניים התגוררו יחד במחוז נסאו שבניו יורק. לאחר שלא הצליחו להרשות לעצמם מבחינה כלכלית להישאר במחוז נסאו, נאלצו הזוג לעבור חזרה למנהטן. מומנג והרדינג התגרשו שנה מאוחר יותר, ובשנת 1928 התחתן מומנד בפעם השנייה, עם מאיו דיסון.

בשנת 1987 נפטר מומנד לאחר שהות ממושכת בבית החולים 'Mary McClellan' שבקיימברידג', ניו יורק. בשנה שלפני מותו התגורר בבית האבות שנמצא בבית החולים. הוא השאיר אחריו שני אחיינים ושתי אחייניות.

## קישורים חיצוניים

* 

## הערות שוליים

קטגוריה:אמריקאים ילידי קליפורניה
קטגוריה:סן דייגו: אישים
קטגוריה:אישים שהגיעו לגיל מאה
קטגוריה:קומיקסאים אמריקאים
קטגוריה:ציירים אמריקאים
קטגוריה:אמריקאים שנולדו ב-1887
קטגוריה:אמריקאים שנפטרו ב-1987
עיתונות נתונים

טקסט=The data-driven journalism process.|ממוזער|310x310 פיקסלים|תהליך העיתונות מונעת הנתונים.
**עיתונות נתונים** (נפוץ גם המונח **עיתונות מונחית נתונים**) היא הכינוי של תהליך וסוגה עיתונאיים המבוססים על ניתוח וסינון של נתונים רבים – ובפרט נתוני עתק – לשם יצירת סיפורי חדשות או שיפורם. הנתונים משמשים למציאת תגליות חדשות, לביסוס טענות באמצעים סטטיסטיים, להצגת מידע מעניין באופן ויזואלי (כגון גרפים ומפות), ועוד.

כרעיון, עיתונות מבוססת מאגרי מידע הייתה קיימת הרבה לפני המצאת המונח. התפתחויות טכנולוגיות וחברתיות הקשורות לנתוני עתק, קוד פתוח, גישה פתוחה, נתונים חופשיים ועוד אפשרו ניתוח נתונים בקנה מידה חסר תקדים. במרץ 2009 היה הגרדיאן הבריטי לארגון החדשות הבולט הראשון שהחל לשלב עיתונות נתונים בדיווחיו, כשפרסם מדור המוקדש לנושא. כלי תקשורת נוספים החלו לצרף לכתבות יותר נתונים סטטיסטיים, גרפים ועוד, ופורסמו תגליות שהתאפשרו רק בזכות ניתוח נתוני עתק. כמו כן, החלו לקום כלי תקשורת אשר עיתונות מונחית נתונים היא מרכז עיסוקם – כגון FiveThirtyEight.

דוגמה מודרנית לעיתונות מונחית נתונים היא השימוש של כלי תקשורת שונים בסקרי בחירות, נתונים על הכלכלה ועוד כדי להעריך את סיכויי הזכייה של מועמדים בבחירות, להסיק כיצד אירועים אקטואליים השפיעו עליהם, לתגבר פרשנויות פוליטיות בראיות סטטיסטיות, ועוד.

## קישורים חיצוניים

* 
* 
* 

## הערות שוליים

קטגוריה:עיתונות
קטגוריה:סטטיסטיקה
קטגוריה:מידע
פלתודון גלוטינוסוס

**פלתודון גלוטינוסוס** (שם מדעי: *Plethodon glutinosus*) הוא מין של דו-חיים משפחת הפלתודוניים, החי בטבע במזרח ארצות הברית. הוא מצוי מניו יורק, מערבה עד אילינוי, דרומה עד מיסיסיפי ומזרחה לאלבמה. ישנם אוכלוסיות מבודדות גם בניו המפשייר ובצפון קונטיקט.

## מאפיינים
הפלתודון הוא מין של סלמנדרה רירית ושחורה עם כתמים לבנים עד כסופים או זהובים לאורך הגב והצידיים והם בעלי רגליים קטנות מאוד וחלל צלעות רחב ובולט. האורך הממוצע שלהם הוא 12 עד 17 ס"מ, כשנמצאו פרטים באורך 20 ס"מ. הנקבות לרוב יותר גדולות מהזכרים.

הפלתודונים מסתתרים מהשמש והם חיים לרוב על קרקעית יערות, אדמה לחה, בולי עץ ופסולת עלים אך לא בתוך המים. הם משתמשים גם במחילות של בעלי חיים אחרים. הם ניזונים בעיקר מחרקים כמו חיפושיות, נמלים ומרבי רגליים שהם תופסים עם לשונם הדביקה.

סלמנדרות אלה מתרבות במשך האביב כשהזכרים מרקדים כדי למשוך את הנקבות. הנקבות מטילות 4 עד 12 ביצים ריריות ודביקות, צמוד לעורם ושומרות עליהם באזור חשוף כמו מחילה באדמה עד לבקיעתם, שומרות עליהם מטורפים ומנקבות קניבליות. הביצים בוקעות כעבור 3 חודשים, ישר כבוגרות ללא התחלה כראשנים. בניגוד לרוב הדו-חיים הם אינם צריכים מים כדי לשרוד, אך עליהם להסתתר מאור שמש ישיר.

## ראו גם
*פלתודון סינרוס

## קישורים חיצוניים

## הערות שוליים

קטגוריה:טקסונים שתוארו בידי ג'ייקוב גרין
קטגוריה:בעלי חיים שתוארו ב-1818
קטגוריה:פלתודוניים
קטגוריה:ארצות הברית: דו-חיים
יואל שמחאי

**יואל שמחאי** (באנגלית: **Joel Simkhai**; נולד ב-1976) הוא איש עסקים ישראלי-אמריקאי ויזם היי-טק. הוא מייסדה ומנכ"לה לשעבר של אפליקציות ההכרויות מבוססות המיקום גריינדר ו"בלנדר".

## חיים וקריירה
שמחאי נולד בתל אביב-יפו. אמו עסקה במכירת תכשיטים ואביו היה סוחר יהלומים. כשהיה בן שלוש משפחתו עברה להתגורר בניו יורק. הוא סיים תואר ראשון ביחסים בינלאומיים וכלכלה באוניברסיטת טאפטס במאי 1998. לאחר תחילת הלימודים בקולג' הוא יצא מהארון כהומו. יש לו עוד שני אחים וגם הם הומואים.

אחרי תקופת הלימודים בקולג' עסק ברכישות ומיזוגים. בינואר 2018 הוא עזב את גריינדר לאחר שהחברה נמכרה לבייג'ינג קונלון טק תמורת 93 מיליון דולר עבור 60% מהחברה.

בבעלות שמחאי כמה נכסים, אשר עיקרם באזור לוס אנג'לס שבקליפורניה.

## קישורים חיצוניים

* רועי לטקה, היכרות מבוססת מיקום / ריאיון עם מנכ”ל ומייסד גריינדר, אתר Geektime, תאריך: 11 ביולי 2011
* 

## הערות שוליים

קטגוריה:אנשי עסקים ישראלים
קטגוריה:יזמי היי-טק ישראלים
קטגוריה:להט"בים ישראלים
קטגוריה:בוגרי אוניברסיטת טאפטס
קטגוריה:ישראלים שנולדו ב-1976
עמק פרידמן

**עמק פרידמן** (באנגלית: **Friedmann Valley**) הוא אחד מהעמקים היבשים מקמרדו, בהרי קוורטרמיין, באדמת ויקטוריה, שבאנטארקטיקה.   

העמק ממוקם ממערב לרכס רקטור, בראשו של עמק ביקון.  

## היסטוריה
### מקור השם

שמו של העמק ניתן לו בשנת 1992, על ידי הוועדה המייעצת לשמות אנטארקטיים.

העמק נקרא על שמו של אי. אימרי פרידמן (E. Imre Friedmann), ביולוג במרכז לחקר הקטבים באוניברסיטת מדינת פלורידה, בעיר טלהסי, במדינת פלורידה שבארצות הברית. פרידמן הוביל בכל קיץ אוסטרלי בין השנים 1976- 1987 משלחות חקר של התוכנית האנטארקטית של ארצות הברית, לחקר מיקרואורגניזמים בסלעי העמקים היבשים של מקמרדו.

## קישורים חיצוניים

* עמק פרידמן באתר הסקר הגאולוגי של ארצות הברית
* עמק פרידמן באתר הגאזט האנטארקטי של ממשלת אוסטרליה
* עמק פרידמן באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור עמק פרידמן
* מחשבון מרחקים - המרחק מעמק פרידמן לאתרים סמוכים
* מזג אוויר נוכחי בעמק פרידמן
** תחזית מזג אוויר עדכנית ארוכת טווח עבור עמק פרידמן
** סטטיסטיקות מזג אוויר ונתוני מזג אוויר היסטוריים עבור עמק פרידמן

## הערות שוליים

פרידמן
פרידמן
זנב שור

ממוזער|נתחים של זנב שור לפני בישול
[ממוזער|[מרק העשוי מזנב שור]]
**זנב שור** הוא נתח של בקר המגיע מזנב הפרה, ללא קשר למינה. משקלו הכולל של הזנב הוא כ-3 ק"ג, ונהוג לפרוס את הזנב בקשרי החוליות.
## הכנה
זנב שור הוא נתח קשה ועשיר ברקמת חיבור ולכן יש לבשלו בישול ארוך על מנת לאפשר לרקמת החיבור להתפרק ולהפוך לג'לטין. מנה מפורסמת העשויה זנב שור היא . מנות מרק זנב שור ידועות הן מרק זנב השור האירופי ומרק זנב השור הבריטי.

## קישורים חיצוניים

קטגוריה:נתחי בשר
אנוליס מצוי

**אנוליס מצוי** או **אנוליס קרולייני** (שם מדעי: *Anolis carolinensis*) הוא מין של לטאה מהסוג אנוליס המצוי באזורים הטרופיים וסובטרופיים של מזרח ארצות הברית. הוא מכונה בטעות איגואנה, אך אינו קשור אליה.

## תיאור
אורכו של האנוליס 12.5 עד 20.3 ס"מ ומשקלם 3 עד 7 גרם, כאשר הזכרים שוקלים מעט יותר מהנקבות וגם בעלי גוונים בולטים יותר. שני הזוויגים ירוקים ומשתלבים היטב ברקע העלווה הירוקה שסביבם. הראש חרוטי עם לסתות מחודדות ובתוכם שיניים חדות והעיניים גדולות עם אישונים כחולים. האנוליסים יכולים להבליט מפרש רחב וארגמני מתחת לצווארם וכן כרבולת מעל ראשם, המשמשת להרחקת יריבים ומשיכת נקבות.

האנוליס מצוי בסביבות מיוערות או אזורים שופעי שיחים טרופיים, לרוב סביב חופי האוקיינוס האטלנטי בקרוליינה הדרומית, קרוליינה הצפונית, דרום וירג'יניה, ג'ורג'יה ופלורידה וכן בחוף המפרץ של ארצות הברית באלבמה, מיסיסיפי, לואיזיאנה וטקסס. מין זה יובא גם ללוס אנג'לס בקליפורניה, להוואי ולאיי בונין.

הוא טורף חרקים מוצלח המסוגל לזנק מעל ענפים ועלים על טרף של חגבאים, גמלי שלמה, עשים למיניהם, זבובים, חיפושיות, תולעי קמח ועוד. כמו כן הוא ניזון מפירות טריים ולעיתים רחוקות מלטאות קטנות יותר.

## תת-מינים
לאנוליס זה 2 תת-מינים:
* *A. c. carolinensis*
* *A. c. seminolus*
## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אנוליסיים
קטגוריה:ארצות הברית: זוחלים
קטגוריה:בעלי חיים שתוארו ב-1832
עבדאללה בן זאיד אאל נהיאן

שייח' **עבדאללה בן זאיד בן סולטאן אָאל נהיאן** (בערבית: **عبد الله بن زايد آل نهيان**; נולד ב-30 באפריל 1972) הוא שר החוץ ושיתוף הפעולה הבין-לאומי של איחוד האמירויות הערביות.

אאל נהיאן הוא בנו של מייסד איחוד האמירויות הערביות, שייח' זאיד בן סולטאן אאל נהיאן ואחיהם של נסיך הכתר של אמירות אבו דאבי, שייח' מוחמד בן זאיד אאל נהיאן ונשיא איחוד האמירויות ואמיר אבו דאבי, שייח' ח'ליפה בן זאיד אאל נהיאן.

## ביוגרפיה
עבדאללה בן זאיד בן סולטאן אאל נהיאן נולד בבירת איחוד האמירויות הערביות, אבו דאבי ב-30 באפריל 1972 למייסדה של איחוד האמירויות הערביות, שייח' זאיד בן סולטאן אאל נהיאן ורעייתו פאטמה בנת מובארכ אל-כתבי. אאל נהיאן הוא בעל תואר ראשון שסיים בשנת 1995 במדע המדינה מאוניברסיטת איחוד האמירויות הערביות. הוא נשוי לשייח'ה אל-יאזיה בנת סייף אאל נהיאן, המשמשת שגרירה של רצון טוב לארגון המזון והחקלאות מאז שנת 2010, ולהם חמישה ילדים: פאטמה, מוחמד, זאיד, סייף ודיאב.

### בפוליטיקה
השייח' עבדאללה כיהן כיושב ראש תאגיד התקשורת של איחוד האמירויות הערביות, כיושב ראש התאחדות הכדורגל של איחוד האמירויות הערביות (1993–2001) וכתת-המזכיר של משרד ההסברה והתרבות (1995–1997). בשנת 1999 כיהן כיושב ראש דירקטוריון קרן התקשורת של האמירויות ובשנים 2006 עד 2008 כיהן כיושב ראש הדירקטוריון של מועצת התקשורת הלאומית של האמירויות. השייח' עבדאללה מונה לשר ההסברה והתרבות ב-1997, וכיהן בתפקיד זה עד שנת 2006. ב-9 בפברואר 2006 מונה לשר החוץ ושיתוף הפעולה הבין-לאומי של איחוד האמירויות הערביות. הוא חבר במועצה לביטחון לאומי של איחוד האמירויות, יושב ראש קרן האמירויות לפיתוח הנוער, סגן יושב ראש קרן הפיתוח של אבו דאבי, חבר סגל המכללה לביטחון לאומי של האמירויות, ראש דירקטוריון האקדמיה האמירוּתית לדיפלומטיה, ויושב ראש החינוך ומשאבי האנוש.

במהלך כהונתו כשר החוץ ושיתוף הפעולה הבין-לאומי, איחוד האמירויות הערביות חוותה התרחבות מהירה של יחסיה הדיפלומטיים עם מדינות באמריקה הלטינית, דרום האוקיינוס השקט, אפריקה שמדרום לסהרה ומזרח אסיה, כמו גם הידוק וחיזוק יחסיה עם מדינות המערב ובראשן ארצות הברית, וכן כינון הסכם השלום עם מדינת ישראל.

בשנת 2009 עמד שייח' עבדאללה בראש הקמפיין הבין-לאומי שקידמה איחוד האמירויות הערביות כדי לקבל תמיכה בהצעתה, המוצלחת בסופו של דבר, לארח את מטה הסוכנות הבין-לאומית לאנרגיות מתחדשות (IRENA).

באוגוסט 2017 דחק עבדאללה באיראן ובטורקיה לסיים את מה שאיחוד האמירויות כינתה כפעולות ה"קולוניאליות" שלהן בסוריה וקרא "ליציאה של אותם גורמים המנסים לפגוע בריבונותה של הרפובליקה הערבית הסורית."

ב-14 בפברואר 2019 הצדיק שר החוץ עבדאללה את התקיפות של ישראל על מטרות איראניות בסוריה.
[ממוזער|השייח' עבדאללה (מימין) מציג את אחד מן העתקי ההסכמים החתומים לצד נשיא ארצות הברית, [דונלד טראמפ, ראש ממשלת ישראל, בנימין נתניהו ושר החוץ של בחריין, עבד א-לטיף א-זיאני, 15 בספטמבר 2020.|250x250 פיקסלים]]
ב-15 בספטמבר 2020 היה מן החותמים על הסכמי אברהם בין ישראל לאיחוד האמירויות ובחריין, לצד נשיא ארצות הברית, דונלד טראמפ, ראש ממשלת ישראל, בנימין נתניהו ושר החוץ של בחריין, עבד א-לטיף א-זיאני במדשאה הדרומית של הבית הלבן.

## קישורים חיצוניים

* הביוגרפיה של שייח' עבדאללה בן זאיד בן סולטאן אאל נהיאן באתר משרד החוץ של איחוד האמירויות הערביות 

;כתבות
* 

## הערות שוליים

קטגוריה:פוליטיקאים אמירתים
קטגוריה:שרי החוץ של איחוד האמירויות הערביות
קטגוריה:בית נהיאן
קטגוריה:הסכמי אברהם: אישים
קטגוריה:ילידי 1972
חומט סטוקס

**חומט סטוקס** (שם מדעי: *Egernia stokesii*) הוא מין לטאה ממשפחת החומטיים המצוי בערבות לאורך אוסטרליה, כשהוא נמצא בניו סאות' ויילס, הטריטוריה הצפונית, קווינסלנד, אוסטרליה הדרומית ואוסטרליה המערבית. הוא קרוי על שם האדמירל ג'ון לורט סטוקס (John Lort Stokes), אדמירל הצי המלכותי הבריטי שהיה על הביגל.

## תיאור
החומט הוא זוחל קטן באורך 27 ס"מ, עם זנב עבה באורך 19 ס"מ בערך. לחומט רגליים קצרות מאוד אך ראש עבה והוא בעל רכס קשקשים מחודדים לאורך גופו. בעזרת גופו החביתי הוא מסוגל להתחפר בקלות באדמה, מה שעוזר לו לברוח גם מטורפים וגם ממזג אוויר קשה. הצבע שלו ירוק-חום ופרטים החיים במדבריות בעלי מראה צהוב ובהיר יותר. לפעמים נמצאים פרטים שחורים לגמרי.

החומט שוכן בין סלעים בשיחיות, בתות וערבות חמימות וגם בכמה הרים בעלי אקלים קריר. החומט הוא מונוגמי - דבר נדיר אצל זוחלים, והנקבות משריצות צאצאים חיים. הצאצאים פגיעים בלידתם וההורים שומרים עליהם בחודשים הראשונים. החומט יכול להגיע לגיל 30 בטבע.

הוא ניזון בעיקר ממיני חרקים שהוא מוצא, אף יאכל גם פירות, עלים טריים ואף לטאות קטנות. הוא עצמו נרדף בידי טורפים כמו כוחיים, נחשים ועופות דורסים ולהגנה הוא נמלט למחילות ומשתמש בזנבו הרחב והשרירי לחסום את פתח המחילה.

## תת-מינים
לחומט זה יש 4 תת-מינים:
* *Egernia stokesii aethiops*
* *Egernia stokesii badia*
* *Egernia stokesii stokesii*
* *Egernia stokesii zellingi*

## קישורים חיצוניים

## הערות שוליים

קטגוריה:טקסונים שתוארו בידי ג'ון אדוארד גריי
קטגוריה:חומטיים
קטגוריה:אוסטרליה: זוחלים
קטגוריה:בעלי חיים שתוארו ב-1845
ארטמיס 3

**ארטמיס 3** (באנגלית: **Artemis III**) היא המשימה המאוישת השנייה בתוכנית ארטמיס של נאס"א והטיסה השלישית של חללית האוריון שתשוגר על ידי משגר ה-Space Launch System. משימה זו מתוכננת לשיגור בשנת 2027, ובמהלכה תתבצע עגינה במסלול לווייני נמוך של החללית אוריון עם רכב הנחיתה (סטארשיפ HLS ו/או בלו מון) כהכנה לקראת נחיתה מאוישת על הירח במשימת ארטמיס 4, לראשונה מאז סיומה של תוכנית אפולו בתחילת שנות ה-70 של המאה ה-20.

## משימה
משימת ארטמיס 3 תישא ארבעה אסטרונאוטים בחללית אוריון שתשוגר על ידי המשגר Space Launch System (SLS) מכן השיגור 39B במרכז החלל קנדי שבפלורידה. במקביל לשיגורם של האסטרונאוטים ישוגר רכב הנחיתה (סטארשיפ HLS או בלו מון ואולי אף שתיהם) החללית אוריון ורכב הנחיתה ייכנסו למסלול לווייני נמוך סביב כדור הארץ ותתבצע בדיקת מבחן שבמהלכה תבצע החללית אוריון עגינה עם אחד מרכבי הנחיתה או אף שתיהם, בדיקה זו נחוצה לקביעת כשירותם של רכבי הנחיתה לקראת משימה מאוישת לירח. מלבד העגינה, יבצעו האסטרונאוטים פעילות חוץ-רכבית כאשר ייצאו מהחללית עם חליפות החלל החדשות אשר מפותחות עבור תוכנית ארטמיס ויבדקו את תקינותם. בסיום משימותיהם תינתק החללית אוריון עם האסטרונאוטים מרכב הנחיתה ותבצע חדירה לאטמוספירה לקראת נחיתה במימי האוקיינוס השקט.

## תכנון ופיתוח
פרופיל משימת ארטמיס 3 השתנה מספר פעמים לאורך השנים. תחילה מטרתה של המשימה (שנקראה "Exploration Mission-3", בתרגום: משימת מחקר 3) הייתה לשלוח ארבעה אסטרונאוטים למסלול אליפטי סביב הירח ולהציב את היחידות הראשונות של תחנת החלל הירחית Lunar Gateway. במאי 2019, שונתה תוכנית משימה זו ונקבע שהיחידות שתוכננו להיות משוגרים במשימה זו, ישוגרו בנפרד על ידי משגר מסחרי. כמו כן שונה אז גם שמה של המשימה לארטמיס 3 ומטרתה המעודכנת הייתה לבצע נחיתה מאוישת על הירח כאשר ארבעה אסטרונאוטים ישוגרו בחללית האוריון, יעגנו בתחנת החלל הירחית אשר תהיה מינימלית ביותר ותורכב מיחידת אספקת כוח והנעה ויחידת עגינה ומגורים ולאחר מכן שניים מהאסטרונאוטים יבצעו נחיתה על פני השטח באמצעות רכב נחיתה אשר יעגון בתחנה מראש. בתחילת 2020 שונתה שוב תוכנית המשימה וננטש רעיון העגינה של האוריון ורכב הנחיתה בתחנת החלל הירחית ובמקום זאת הוחלט שתבוצע נחיתה ישירה. בפברואר 2026 בוצע שינוי משמעותי נוסף בתכנון המשימה כאשר הוחלט שהנחיתה המאוישת תידחה למשימת ארטמיס 4, כאשר משימת ארטמיס 3 תיערך סביב כדור הארץ במסלול לווייני נמוך, שם תתבצע בדיקת מבחן במהלכה תבצע החללית אוריון עגינה בחלל עם רכב הנחיתה במטרה לבחון את כשירותם של כל רכיבי התוכנית לקראת משימת נחיתה מאוישת.

## ראו גם
* תוכנית ארטמיס

## קישורים חיצוניים

* תוכנית ארטמיס, באתר נאס"א
* כתבות ועדכונים על חללית האוריון, באתר נאס"א
* 

## הערות שוליים

קטגוריה:תוכנית ארטמיס
פרידריך שרפקה

**פרידריך שרפקה** (בפולנית: **Friedrich Scherfke**; 7 בספטמבר 1909 – 15 בספטמבר 1983) היה כדורגלן פולני, ששיחק בעמדת הקשר. אחד מגדולי כובשי הליגה הפולנית בכל הזמנים עם 131 שערים.

## ביוגרפיה

פרידריך שרפקה נולד ב-7 בספטמבר 1909 בפוזנן שבאימפריה הגרמנית של אותם הימים. אחיו הגדול ממנו בשנה, גינתר שרפקה, היה גם כן לכדורגלן ושניהם הצטרפו למועדון ורטה פוזנן שמעיר הולדתם, שהייתה בשנות העשרים והשלושים של המאה ה-20 לאחת הקבוצות הטובות בפולין. שרפקה שיחק שם למשך רוב הקריירה מגיל 16 וזכה עימה באליפות ב-1929 וסיים במקום השני ב-1938. עם 235 הופעות ו-131 שערי ליגה הוא מיקם את עצמו כאחד מגדולי כובשי הליגה הפולנית בכל הזמנים. הוא פרש ממשחק בפברואר 1942, בגיל 32 בלבד.

במדי פולין ערך 12 הופעות וכבש 2 שערים, כשהופעתו הראשונה הגיע ב-1932 במשחק נגד לטביה. שרפקה ביסס את מעמדו בנבחרת רק כעבור שלוש שנים מאז, והיה שותף בהגעתה למקום הרביעי באולימפיאדת 1936. במונדיאל 1938 כבש בהפסד 6–5 לברזיל בשמינית הגמר במשחק בו חברו לנבחרת, ארנסט וילימובסקי, כבש רביעייה. שערו של שרפקה הגיע מהנקודה הלבנה בדקה ה-23' ובכך היה לשחקן הראשון לכבוש עבור פולין במונדיאל. בספטמבר 1938 היה בפעם הראשונה לקפטן במשחק נגד לטביה בריגה, הופעה שגם הייתה לאחרונה שלו במדים הלאומיים.

שרפקה במהלך מלחמת העולם השנייה הפך לגרמני אתני וזומן להיות בורמאכט. בפברואר 1940 היה למנהל מדור הכדורגל באזור פוזנן וכחודשיים אחר כך הוחלף על ידי קצין הוורמאכט. בנוסף לכך היה באותו זמן גם בתפקיד הנשיא והקפטן במועדון הגרמני החדש, FC פוזן, שם הצליח להגן על כמה מחבריו מורטה פוזנן לשעבר בידי הנאצים. בין אילו שהציל היה שוער ורטה, מריאן פונטוביץ', שנלכד על ידי הוורמאכט במהלך פלישת גרמניה הנאצית אל אדמת פולין. ב-1942 הודיע לחבריו כי הוא לא יכול לשמור עליהם יותר כי הרגיש שהגסטפו מסתכלים עליו. שרפקה הצטווה שנה אחר כך לחזית המזרחית, שם נפצע בינואר 1945 במהלך מלחמה ביוגוסלביה והפך לשבוי מלחמה בידי החיילים הבריטים בתום המלחמה.

הוא שוחרר ב-25 ביולי 1945 ומצא לעצמו בית חדש במערב ברלין, שם פתח חנות רהיטים. בתחילת שנות השמונים מכר את החנות וב-15 בספטמבר 1983 הוא נפטר בבית החולים בבאד סודן שבאזור פרנקפורט בגיל 74.

## קישורים חיצוניים

קטגוריה:כדורגלני נבחרת פולין
קטגוריה:כדורגלני מונדיאל 1938
קטגוריה:פולנים שנולדו ב-1909
קטגוריה:פולנים שנפטרו ב-1983
פריקי

**פריקי** (באנגלית: **Freaky**) הוא סרט סלאשר קומי שחור אמריקאי שביים כריסטופר לנדון לפי תסריט מאת לנדון ומייקל קנדי, והפיק ג'ייסון בלאם. עלילת הסרט מתרחשת באותו יקום קולנועי בו מתקיים הסרט "מז"ל טוב". בתפקידים הראשיים משחקים וינס ווהן וקתרין ניוטון.

הסרט עלה לאקרנים בארצות הברית ב-13 בנובמבר 2020 בהפצתה של "סרטי יוניברסל". בישראל, הסרט עלה לאקרנים במהלך יוני 2021.

## תקציר העלילה
הסרט מתמקד בדמותה של מילי קסלר בת השבע עשרה שמנסה רק לשרוד את מסדרונות צמאי הדם של תיכון בליספילד ואת אכזריותם של התלמידים הסובבים אותה; אבל כאשר הפגיון העתיק המיסטי של "הקצב", רוצח סדרתי ידוע לשמצה ששם לעצמו למטרה את מילי, גורם ל"קצב" ולמילי להתעורר אחד בגופה של השנייה, מילי מגלה שעומדת לרשותה רק יממה לשוב לגופה לפני שחילוף הגופים יהפוך לקבוע והיא תילכד לנצח בגופו של "הקצב". הבעיה היחידה היא שהיא נראית כעת כמו פסיכופת המבוקש ברחבי העיר ואילו "הקצב" נראה כמוה – והוא מפתח תיאבון לקטל המוני במהלך נשף "השיבה הביתה".

## צוות השחקנים והדמויות
* קתרין ניוטון – **מילי קסלר**, תלמידת תיכון שמינסטית שמחליפה גוף עם "הקצב", רוצח סדרתי סוציופתי.
* וינס ווהן – "**הקצב**", רוצח סדרתי מזדקן ומפורסם שמעולם לא נתפס, שמחליף גוף עם מילי בעקבות קללה מיסטית.
* סלסט אוקונור – **נילה**, חברתה הטובה ביותר של מילי, שמאוד מודעת לקורות אותה.
* מישה אושרוביץ' – **ג'ושוע**, חברה ההומוסקסואל של מילי.
* אוריה שלטון – **בוקר**, בן כיתתה של מילי, בו היא מאוהבת.
* אלן ראק
* קייטי פינרן
* דנה דרורי

## הפקה
בתחילת אוגוסט 2019, הוכרז כי הבמאי כריסטופר לנדון יכתוב ויביים סרט אימה חדש, כשג'ייסון בלאם ישמש כמפיק תחת דגלה של חברת "בלאמהאוס הפקות" ואדם הנדריקס ישמש כמפיק תחת החברה שלו, "Divide / Conquer". לא נחשפו פרטי עלילה ספציפיים, אך על פי הדיווחים העלילה עקבה אחר דמות אלימה שזורעת הרס בעיירה קטנה. ההפקה התעתדה להתחיל באוקטובר באטלנטה, ג'ורג'יה, והשמועות גרסו שמדובר באתחול מחודש ל"צעקה". עם זאת, מאוחר יותר, לנדון דחה את השמועות שהסרט הוא אתחול מחודש ל"צעקה", והצהיר כי הפרויקט עתיד להיות סיפור מקורי שלוקח השראה מהספר "שישי הפוך" מאת מרי רודג'רס.

מאוחר יותר, באוגוסט, הוכרז כי קתרין ניוטון ווינס ווהן הצטרפו לצוות השחקנים הראשי של הסרט, ושהתסריט נכתב על ידי לנדון ומייקל קנדי. באוקטובר 2019 אוריה שלטון, אלן רוק, קייטי פינרן, סלסט אוקונור ומישה אושרוביץ' הצטרפו לצוות השחקנים.
### צילומים
צילומי הסרט נמשכו 35 יום תחת הכותרת המקורית "**שישי ה-13 הפוך**" ("Freaky Friday the 13th"). צילומי הסרט החלו ב-21 באוקטובר 2019 והסתיימו ב-12 בדצמבר 2019.

## הפצה
הסרט יצא לאקרנים ב-13 בנובמבר 2020, יום שישי ה-13, בהפצת "סרטי יוניברסל". בישראל, הסרט עלה לאקרנים ביוני 2021.

בסוף השבוע הראשון לצאתו גרף הסרט כ-3.7 מיליון דולר בצפון אמריקה, נתון נמוך ביחס לציפיות בגלל עליית התחלואה של מגפת הקורונה, כשרק 47% מבתי הקולנוע בארצות הברית פתוחים. כולל הרווחים של הסרט מחוץ לארצות הברית גרף הסרט בימים הראשונים לצאתו כ-5.6 מיליון דולר.

## קישורים חיצוניים
* 

* 

## הערות שוליים

קטגוריה:סרטי 2020
קטגוריה:סרטי אולפני יוניברסל
קטגוריה:סרטי אימה אמריקאיים
קטגוריה:סרטי אימה מ-2020
קטגוריה:סרטי אימה על-טבעיים אמריקאיים
קטגוריה:סרטי אימה על-טבעיים משנות ה-2020
קטגוריה:סרטי בלאמהאוס הפקות
קטגוריה:סרטי סלאשר אמריקאיים
קטגוריה:סרטי קומדיה שחורה אמריקאיים
קטגוריה:סרטים אמריקאיים משנת 2020
גאלופ (חברה)

ממוזער| ג'ורג' גאלופ (1901–1984), מייסד החברה
**חברת גאלופ בע"מ** (באנגלית: **Gallup, Inc.**) היא חברת אנליטיקה וייעוץ אמריקאית הממוקמת בוושינגטון די. סי., אשר מוכרת לציבור בעיקר בזכות סקרי דעת הקהל שלה הנערכים ברחבי העולם. החברה הוקמה על ידי ג'ורג' גאלופ בשנת 1935. משנות ה-80 החלה החברה להתמקד באנליטיקה ובייעוץ אסטרטגי לארגונים ברחבי העולם. החברה מציעה גם ייעוץ חינוכי, ספרי עסקים וניהול, עריכת סקרים ועוד.

## סקרי גאלופ
### סקרים בארצות הברית
חטיבת Gallup Poll מבצעת באופן יומיומי סקרי דעת קהל בארצות הברית. תוצאות הסקרים, ניתוחים שלהם וסרטונים המבוססים עליהם מפורסמים מדי יום כחדשות מבוססות נתונים. החטיבה מודדת ועוקבת אחר עמדות הציבור בנוגע לנושאים פוליטיים, חברתיים וכלכליים, לרבות נושאים רגישים או שנויים במחלוקת. עריכת סקרים מביאה לחברה הפסדים כספיים של כ-10 מיליון דולר בשנה, אך מעניקה לה את החשיפה של מותג מפורסם, המסייע בקידום שאר עסקיה.

הסקרים מבוססים על 1,000 ראיונות טלפוניים בכל יום, 350 ימים בשנה, מתוכם 70% בטלפונים סלולריים ו-30% בטלפון קווי. לשם כך נדגמים מספרי טלפון באקראי, עם שיחות חוזרות עבור מספרים שלא נענו. כל הראיונות נעשים עם מראיין אנושי, עם אפשרות לשפה הספרדית לדוברי השפה. על מנת לתקן דגימות לא פרופורציונליות (למשל, דגימת יתר של צעירים), מקצה גאלופ משקל שונה למשיבים שונים.

### סקר גאלופ העולמי
בשנת 2005 החלה גאלופ בפרויקט "Gallup World Poll", הסוקר באופן רציף אזרחים במעל 150 מדינות ואזורים, המייצגים יחדיו יותר מ-98% מהאוכלוסייה הבוגרת בעולם. הסקר מורכב מיותר ממאה שאלות גלובליות וכן שאלות ספציפיות לאזורים נפרדים. הוא כולל את הנושאים הגלובליים הבאים: חוק וסדר, מזון ומקלט, מוסדות ותשתיות, משרות טובות, רווחה ובריחת מוחות.

לצורך הסקר מראיינת גאלופ כ-1,000 תושבים בכל מדינה. אוכלוסיית היעד היא כלל האזרחים בגילאי 15 ומעלה שאינם מייצגים את המדינה או את מוסדותיה. גאלופ מתשאלת את כל המשיבים בשפתם. במדינות בהן לפחות 80% מהאוכלוסייה זמינה באמצעות טלפון משתמשת החברה בסקרים טלפוניים, ואחרת – בראיונות פנים אל פנים.

## קישורים חיצוניים

*  

* 

## הערות שוליים

קטגוריה:וושינגטון די. סי.: חברות
קטגוריה:כריית מידע
קטגוריה:מכוני מחקר דעת קהל אמריקאים
זעמן מלכותי קליפורני

**זעמן מלכותי קליפורני** ('קינג סנייק קליפורניה') (שם מדעי: *Lampropeltis californiae*) הוא מין של נחש ממשפת הזעמניים ומהסוג זעמן אלמוגי. הוא קרוב למין זעמן מלכותי מצוי ובעבר סווג כתת-מין שלו אך הופרד.

## תיאור
אורך הזעמן יכול להגיע ל-2.5 עד 3.5 מטרים והוא בעל רצועות שחורות עד אדמדמות ורצועות בהירות עליהם. הראש בהיר והשפתיים לבנות. העיניים של נחש זה גדולות ושחורות והוא רואה הייטב, אך הוא משתמש בעיקר בחוש הריח מלשונו המפוצלת.

הנחש מצוי בטבע באורגון, קליפורניה, נבאדה, יוטה, אריזונה, דרום מערב קולורדו, צפון-מערב ניו מקסיקו ובצפון-מערב מקסיקו.

הוא נפוץ בסביבות נרחבות בתחום תפוצתו ונצפה כבר בגובה 2,000 מטר בהרי סיירה נבדה שבקליפורניה. הוא נפוץ במורדות הרים, יערות, חורשים טבעיים, שיחיות, ביצות, פרריות ומדבריות עם צמחייה רבה. הוא נפוץ אף בפרברים מבודדים.

לרוב הנחש הוא פעיל יום, אך במזג אוויר חם במיוחד הוא פעיל יותר בלילה. הנחש הוא טורף אגרסיבי הניזון ממיני מכרסמים, עופות קטנים, זוחלים אחרים לרבות נחשים שונים ודו-חיים. הנחש לא ארסי ומשתמש בשריריו החזקים כדי למחוץ את טרפו ולבלוע אותו. הוא ניזון גם מעכסנים הנפוצים באזור ולמרות שאינו חסין לארסם הוא בעל עמידות גבוהה, מה שמבטל את ההגנה שלהם ממנו.

נקבת הזעמן מטילה 5 עד 12 ביצים בסביבות מאי עד אוגוסט. היא נוטשת את התטולה לאחר בקיעת הצאצאים.

נחש זה הוא חיית מחמד נפוצה בתחומי תפוצתו בארצות הברית וצפון מקסיקו והוא דורש גידול מועט.

## קישורים חיצוניים

## הערות שוליים

קטגוריה:טקסונים שתוארו בידי אנרי מארי דוקרוטאי דה בלנוויל
קטגוריה:זעמניים
קטגוריה:ארצות הברית: זוחלים
קטגוריה:קליפורניה: בעלי חיים
קטגוריה:בעלי חיים שתוארו ב-1835
מפרץ בוטאני

**מפרץ בוטאני** (באנגלית: **Botany Bay**) הוא מפרץ בחוף ים טסמן בסידני, ניו סאות' ויילס, אוסטרליה. הפרוור בוטאני בסידני נקרא על שמו של המפרץ.

## אקלים
הטמפרטורה הממוצעת היא 17 מעלות צלזיוס. החודש הכי חם הוא ינואר (24 מעלות צלזיוס). החודש הכי קר הוא יולי (10 מעלות צלזיוס). כמות המשקעים הממוצעת היא 1,507 מילימטרים בשנה. חודש יוני הוא החודש שיש בו הכי הרבה גשם (232 מ"מ גשם), וחודש יולי הוא החודש שיש בו הכי פחות גשם (39 מ"מ גשם).

## גלריה

קובץ:SLNSW_826105_Botany_Bay_New_South_Wales_ca_1789_watercolour_by_Charles_Gore.jpg|*Botany Bay*, צ'ארלס גור, 1788
קובץ:Botany Bay entrance, NSW, 26th. Nov. 2010 - Flickr - PhillipC.jpg|מפרץ בוטאני מהאוויר
קובץ:Botany Bay.JPG|מפרץ בוטאני מהאוויר
קובץ:Kurnell Flags.JPG|מבט על מפרץ בוטאני מקורנל , סידני
קובץ:20100126 - Sydney Airport 01 - Australia Day.jpg|מסלול נמל התעופה של סידני ליד חוף מפרץ בוטאני


## לקריאה נוספת

* 
* 
* 
* 
* 


## קישורים חיצוניים

* 

* 
* NSW Environment & Heritage webpage
* Irish Examiner article concerning penal colony
* 


## הערות שוליים

בוטאני
קטגוריה:סידני: גאוגרפיה
פתן ים אלגנס

**פתן ים אלגנס** (שם מדעי: *Hydrophis elegans*) הוא מין של פתן ים מתת-משפחת פתני הים, המצוי בצפון אוסטרליה שלחופי קווינסלנד, הטריטוריה הצפונית וצפון אוסטרליה המערבית. ייתכן שהוא מצוי גם באינדונזיה וצפונה עד הפיליפינים.

## מאפיינים
פתן ים זה מגיע לאורך של 2 מטרים, כשהפרט הכי גדול שתועד ב-2008 הגיע לאורך 2.6 מטרים. נחש זה בעל רצועות מפוספסות בקרם-בהיר על רקע שחור והוא בעל ראש רחב, נחיריים הפונים כלפי מעלה ובעלי שסתומים למניעת כניסת מים לתוכם. הוא בעל זנב ארוך ורחב המשמש כהגה והוא יכול לצלול למשך זמן רב מתחת למים.

הוא מצוי בימים הטרופיים של צפון אוסטרליה, בהם שוניות אלמוגים המכילות מינים רבים של דגי גרם, מהם הוא ניזון תוך שימוש בארס קטלני מניביו. לרוב הוא מצוי עד לעומק 30 מטר, בדרך כלל בבדידות אך לעיתים יימצאו מספר פרטים יחדיו.

נחש זה לא עולה כלל ליבשה והנקבות משריצות צאצאים חיים מתחת למים. הם קטלניים לאדם, אך המתקפות נדירות מאחר שממעטים לפגוש אותו וצבעי האזהרה שלו מרחיקים יריבים ממנו.

## קישורים חיצוניים

## הערות שוליים

קטגוריה:פתני ים
קטגוריה:אוסטרליה: זוחלים
נחשיל ברהמיני

**נחשיל ברהמיני** (שם מדעי: *Indotyphlops braminus*) הוא מין של נחש ממשפחת הנחשיליים, המצוי לאורך אזורים רבים בעולם, לרוב באסיה ובאפריקה מתחת לאדמה, אך הופץ גם לאוסטרליה, איי אוקיאניה ואמריקה, כך שתפוצתו גלובלית. שמו ניתן על שם הברהמין (Brahmin), סוג כת בהינדואיזם.

הנחשיל הברהמיני הוא מין הנחש היחיד שמתרבה באמצעות רביית בתולים בלבד, וכל הפרטים שזוהו ממין זה הן נקבות.

## תיאור
נחשיל זה מזכיר במראהו מעט שלשול, אך בעל קשקשים ועמוד שמתגלים ברגע שאוחזים בו. הוא לרוב רירי עם קשקשים ורודים, אפורים ועד לבז' או אף שחור לגמרי והוא עיוור כמעט לגמרי, מתבסס על חוש הריח למציאת מזונו. הנחש מגיע לאורך של 5.1 עד 10.2 ס"מ, לעיתים נדירות עד 15 ס"מ, מה שהופך אותו לאחד מהקטנים שבנחשים.

הנחש מתחפר ביעילות מתחת לאדמה, תוך שימוש בראשו ובגופו הגמיש כדי להתפתל במהירות מתחת אדמה או פסולת עלים. הוא יכול לחיות במגוון סביבות מתחת לקרקע, במחילות של חיות, קני נמלים וטרמיטים, במבנים נטושים ואף בגינות עירוניות. הנחש חייב תנאים לחים וטמפרטורה חמימה כדי לשרוד.

מרבית המזון של הנחשיל מורכב מביצי וצאצאי נמלים וטרמיטים לא מפותחים. אצל מין זה ישנה רביית בתולים, בה כל הצאצאים זהים גנטית לאימם.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי פרנסואה מארי דודין
קטגוריה:נחשיליים
קטגוריה:הודו: זוחלים
קטגוריה:בעלי חיים שתוארו ב-1803
תשוקה בצל האילנות (סרט)

**תשוקה בצל האילנות** (באנגלית: **Desire Under the Elms**) הוא סרט קולנוע אמריקאי בשחור-לבן משנת 1958 בבימויו של דלברט מאן, עם ברל אייבס, סופיה לורן ואנטוני פרקינס בתפקידים ראשיים.

התסריט נכתב על ידי אירווין שו והוא מבוסס של מחזה בשם זה מאת יוג'ין אוניל משנת 1924. המחזה הוצג בתיאטרון הקאמרי בשנת 1952 עם חנה מרון בתפקיד הראשי.

הסרט היה מועמד לפרס אוסקר לצילום הטוב ביותר שחור-לבן.

דלברט מאן היה מועמד לפרס דקל הזהב.

## תקציר העלילה
ניו אנגלנד, 1840, אפרים קבוט (ברל אייבס), בעל חווה חקלאית, הולך עם עששית לשדה, הופך סלע, חופר ומוציא משם שק מטבעות. אשתו השנייה ובנם הצעיר איבן עוקבים אחריו. האם אומרת לאיבן כי החווה נקנתה בכספה וכי יידע לעמוד על כך שהיא תהיה ברשותו.

עברו שנים, איבן (אנטוני פרקינס) גדל וכן שני אחיו מהאישה השנייה - סימיאן (פרנק אוברטון) ופיטר (פרנל רוברטס). האב מתייחס לכל בניו בזלזול ומכנה אותם בטלנים. הם שונאים אותו ואת המקום.

אפרים יוצא לסידורים ואיבן מנצל זאת, שולף את מטמון המטבעות ולוקח משם 600 דולר. הוא מציע לאחיו החורגים 300 דולר לכל אחד בתנאי שיחתמו לו על ויתור על חלקם בחווה. סימיאון ופיטר עושים זאת בשמחה כי מטרתם היא לנסוע לקליפורניה ולמצוא שם זהב.

בינתיים חוזר אפרים עם אישה צעירה, אנה (סופיה לורן), מהגרת מאיטליה. האחים מקבלים אותה בלגלוג ומודיעים לאב כי הם עוזבים את החווה. איבן מקבל אותה בהתחלה ברגשות עוינים ואומר לה כי היא לא תחליף לאימו והוא לא ייתן לה להשתלט על החווה.

עם הזמן מתקרבים איבן ואנה זה לזו ומתנים אהבה באסם ומתחת לאילנות (מכאן שם המחזה והסרט). אפרים רוצה שהיא תלד לו בן ממשיך והיא עושה זאת דרך איבן.

נולד להם בן ואפרים מזמין לחגיגה את כל תושבי הכפר. למקום מזדמנים גם האחים סימיאן ופיטר לבושים בהידור ומלווים בנשותיהם, לוסינדה (רבקה וולס) ופלורנס (ג'ין וילס). כל האנשים צוחקים ומרכלים על אפרים בן ה-75 כי כולם יודעים שהילד הוא של איבן.

דווקא הילד מהווה מחסום ביחסיהם של איבן ואנה. איבן מתרחק ממנה וכדי להשיב את אהבתו היא חונקת את הילד. איבן כועס עליה אבל אחר כך מבין ומחבק אותה ואומר שהוא ילך אחריה למאסר ויטען שהרצח הוא פרי תכנונו.

הם מגלים זאת לאב והוא מזעיק את השריף ומקווה שיישפטו ויוצאו להורג.

## צוות השחקנים

## קישורים חיצוניים

* קדימון לתשוקה בצל האילנות, באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי 1958
קטגוריה:סרטים אמריקאיים
קטגוריה:סרטים באנגלית
קטגוריה:סרטי שחור-לבן אמריקאיים
קטגוריה:סרטים מבוססי מחזות
קטגוריה:סרטי דרמה אמריקאיים
קטגוריה:סרטי פרמאונט
קטגוריה:סרטים רומנטיים
קטגוריה:סרטי סופיה לורן
קטגוריה:סרטי דרמה רומנטית אמריקאיים
קטגוריה:סרטי דלברט מאן
הקראטה קיד הבא

**הקראטה קיד הבא** או **קראטה קיד 4** (באנגלית: **The Next Karate Kid**/ **The Karate Kid Part IV**) הוא סרט פעולה ואמנויות לחימה אשר יצא לאקרנים ב-9 בספטמבר 1994 והוא הרביעי בזיכיון סרטי קראטה קיד.

בסרט זה לא משתתף דניאל לרוסו, גיבור הסרטים הקודמים בגילומו של ראלף מאצ'יו, ובמקומו מר מיאגי מלמד קראטה דמות חדשה - אישה צעירה בשם ג'ולי פירס (הילרי סוונק).

הסרט נכשל והרוויח רק 15.8 מיליון דולר בקופות, אף שקיבל מספר ביקורות חיוביות. רבים ראו בו סרט המשך מיותר.

## עלילה
מר מיאגי נוסע לבוסטון לטקס הוקרה לחיילים יפנים-אמריקאים שהשתתפו במלחמת העולם השנייה לצד אמריקה. בטקס הוא פוגש בלואיזה פירס, האלמנה של מפקדו לשעבר. הם נפגשים בביתה ושם הוא מתוודע לנכדתה, ג'ולי, אשר מאז מות הוריה בתאונת דרכים מלווה בתסכול וכעסים עם סבתה ועם בית הספר והחברה. היא מגדלת עקב האריס פצוע בבית ספרה.

מיאגי מציע ללואיזה לגור בביתו בלוס אנג'לס ברגיעה, בעוד הוא מנסה לעזור לג'ולי עם בעיותיה. בבית הספר היא מתיידדת עם המאבטח אריק מקגוון, אך הכללים הנוקשים ננקטים בידי הקולונל הקשוח פול דוגן. הוא מחנך את תלמידיו לפגיעה בפורעי חוק והתלמיד האהוב עליו, נד רנדל מנסה להטריד את ג'ולי. עם זאת ג'ולי מוכיחה למיאגי שאביה לימד אותה קראטה, כך שהיא לא חסרת אונים והיא מצליחה לבעוט בנד.

לילה אחד היא מתגנבת לכיתה לטפל בעקב וקבוצת האלפא של פול דוגן רודפת אותה. כשנד מוצא אותה היא מפעילה אזעקת אש לשווא והמשטרה מרחיקה אותה לשבועיים מהלימודים, בעצתו של דוגן. בזמן זה מיאגי לוקח אותה למקדש בודהיסטי ושם הנזירים מעבירים לה הרצאות על איזון, שליטה, משמעות וכבוד. כשהיא חוזרת מחליטים להרחיק את העקב ששמו אנג'ל מהבית ספר ומיאגי מרפא אותו באמצעות רייקי ומשחרר את כנפו הפצועה.

לאחר טקס תיכון ג'ולי יוצאת עם אריק והוא מנשק אותה. נד המקנא מנפץ את חלונות רכבו עם אלת בייסבול וקורא לו להילחם על הרציפים. בקרב הם מציתים אחד את רכבו של השני ונפצעים קשה ואריק נמלט בידי ג'ולי ומיאגי שמגיעים.

נד מנסה לתפוס את ג'ולי אך היא בורחת ומשתמשת בטכניקות הקראטה נגדו, מפילה אותו לרצפה ואז מפנה לו את הגב. דוגן קורא לחברי האלפא להילחם למענם, אך הם מסרבים והוא נערך לקרב מול מיאגי. מיאגי הודף ומנצח אותו והוא נופל המום ומאוכזב על המדרכה. הסרט מסתיים באנג'ל העקב שעף בחופשיות מעל המים.

## שחקנים
* נוריוקי מוריטה - מר מיאגי.
* הילרי סוונק - ג'ולי פירס.
* מייקל איירונסייד - קולונל פול דוגן.
* קונסטנס טווורס - לואיזה פירס.
* כריס קונרד - אריק מקגוין.
* מיכאל קבאליירי - נד רנדל.
* וולטון גוגינס - צ'ארלי.
* פרנק וולקר - אנג'ל העקב (דיבוב).
* ארסניו טרינידאד - אב המנזר.

## קישורים חיצוניים

קטגוריה:סרטי 1994
קטגוריה:סרטי דרמה אמריקאיים
קטגוריה:סרטי פעולה אמריקאיים
קטגוריה:סרטי אמנויות לחימה
קטגוריה:סרטים רומנטיים
קטגוריה:סרטי התבגרות
קראטה קיד 4
פרגה גרנד

**פרגה גרנד** (בצ'כית: **Praga Grand**) היא מכונית סלון מתוצרת יצרנית המטוסים והרכב הצ'כית **Praga (company)**  אשר יוצרה בין השנים 1912 – 1935.

בין השנים 1912 – 1918 "פרגה גרנד" יוצרה באימפריה האוסטרו-הונגרית.

בין השנים 1918–1935 "פרגה גרנד" יוצרה בצ'כיה.

## "פרגה גרנד"
* יוצרו 1,196 יחידות: 897 יחידות שהורכב בהם מנוע 4 צילינדרים, 299 יחידות שהורכב בהם מנוע V8 צילינדרים.
* מנוע קדמי.
* מנוע בנזין.
* סוג הנעה: הנעה אחורית.
* "פרגה גרנד" שימשה כמכונית שירות לקציני הצבא האוסטרו-הונגרי כולל בתקופת מלחמת העולם הראשונה.
* משנת 1927 "פרגה גרנד" דגם "Praga Grand 8" הייתה מכונית השרד של הנשיא הראשון של צ'כיה טומאש מסריק.

### תצורות
* 4 דלתות, 6 מושבים - לימוזינה.
* 4 דלתות, 6 מושבים - סגנון גוף "Phaeton" .
* 4 דלתות, 7 מושבים - לימוזינה.
* 2 דלתות + דלת אחורית מפוצלת - אמבולנס, בתקופת מלחמת העולם הראשונה.

## גלריה

קובץ:Praga Grand (1929).JPG | "פרגה גרנד", שנת 1929
קובץ:Praga Grand (1929) - Opletalova.jpg | "פרגה גרנד", שנת 1929
קובץ:Automobilové klenoty 2019 C04. Praga Grand Torpédo Phaeton.jpg | "פרגה גרנד" דגם "Torpédo Phaeton", שנת 2019
קובץ:Praga Grand - back.JPG | "פרגה גרנד"
קובץ:Praga Grand (1929) - front.jpg | "פרגה גרנד", שנת 1929
קובץ:Praga Grand - front.jpg | "פרגה גרנד"
קובץ:Kvítkovice (ČB) čp22f.jpg | "פרגה גרנד"
קובץ:Automobilové klenoty 2019 C11. Praga Grand.jpg | "פרגה גרנד", שנת 2019
קובץ:Praga Grand 5.jpg | "פרגה גרנד" - מבט לתא הנוסעים
קובץ:Praga Grand (1929) - detail 1.jpg | לוגו "פרגה גרנד" על קדמת הרדיאטור, שנת 1929



קובץ:Praga személyautó az olasz fronton. Fortepan 20443.jpg | "פרגה גרנד" בשירות הצבא האוסטרו-הונגרי, שנת 1914
קובץ:Generalstabschef Oberst Purtscher (BildID 15693649).jpg | "פרגה גרנד" בשירות הרמטכ"ל של הצבא האוסטרו-הונגרי, שנת 1914
קובץ:Abfahrt des Armeekomdt. Exllz.v.Krobatin im Abschnitte III. (BildID 15500050).jpg | "פרגה גרנד" בשירות הצבא האוסטרו-הונגרי, שנת 1917


## ראו גם
* פרגה RV
* פרגה סופר פיקולו
* פרגה אלפא 

## קישורים חיצוניים

## הערות שוליים

קטגוריה:דגמי מכוניות שהושקו ב-1912
קטגוריה:מכוניות סלון
קטגוריה:מכוניות קבריולה
קטגוריה:לימוזינה
קטגוריה:מכוניות שרד
קטגוריה:כלי רכב צבאיים
קטגוריה:כלי רכב שיוצרו באימפריה האוסטרו-הונגרית
קטגוריה:כלי רכב המיוצרים בצ'כיה